مانیسادا تاریخی میلاددان اوّل 8. عصره سؤیکنن آیگای آنتیک شهریندکی قازینتی‌لاردا 2 مین ایل اوّل داش‌دان ائدیلن 55 کیلومتر اوزونلوغوندا یول اورتایا چیخاریلدی.
جلال بایار اونیورسیته‌سی فن ادبیات فاکولته‌سی آرکولوژی بؤلومو قازینتی هیاتی باشقانی دوکتور یوسوف سزگین، آیگای آنتیک شهری‌نین، غرب آنادولودا قورولان 12 شهردن بیری اولدوغونو سؤیله‌دی.
سزگین، شهرین خصوصیله، هلینیزم دؤورده میلاددان اؤنجه 3. عصردن اعتباراً پرگامون کرال‌لیغی‌نین دا دستگیله بؤلگه‌ده ایقتیصاد و کولتور چکیلیش مرکزی حالینا گلدیگی‌نین آیدین اولدوغونو دیله گتیردی.
اژه دنیزی ساحلین‌دن باشلایان یولون 2 مین ایل اوّل ایزمیر-مانیسا آراسیندا ایستیفاده ائدیلدیگینی ایفاده ائدن سزگین،
"داش‌دان ائدیلن یولون اوزرین‌دکی تورپاق قالدیریلدیق‌دان سونرا تخمینن 55 کیلومتر اوزونلوغوندا یول اورتایا چیخدی. یولون ایلک گونکو کیمی محکم اولماسی دقت چکیر. بؤلگه‌ده ائتدیگیمیز آراشدیرما‌لار یولون آلتیندا اولا بیله‌جک تاشکین‌لارینا قارشی بیر اینسانین ایچین‌دن راحت‌لیقلا کئچه‌بیله‌جگی سو تخلیه کانال‌لاری آچیلمیش. آیریجا قیش آیلاریندا آتلارین کایماماسی اوچون داش‌لارا ایشلمه‌لر ائدیلدیگینی فرق ائتدیک. " دئیه دانیشدی.
